Clasată pe primul loc la finalul sezonului regulat, cu 41 de puncte acumulate, SCM Zalău va începe play-off-ul pe teren propriu. Echipa pregătită de Cristian Lupuț va primi vizita formației CSM Sighetu Marmației, echipă antrenată de fostul tehnician al Zalăului, George Zima.
În play-off s-au mai calificat echipele CSM Satu Mare și ACSC Crișul Sântandrei. În play-off se va juca după sistemul "fiecare cu fiecare", tur-retur-tur, astfel că fiecare dintre cele patru echipe se vor întâlni de trei ori în play-off. La finalul fazei a doua, primele două echipe se califică în barajul pentru promovarea în Liga a II-a, alături de ocupantele primelor două locuri din Seria a X-a.
Partida dintre SCM Zalău și CSM Sighetu Marmației este programată vineri, 2 martie, de la ora 1, pe Stadionul Municipal din Zalău.